“ZB.com” รุกตลาดเงินดิจิทัลไทย ตั้งเป้าติดท็อป 3 แพลตฟอร์มความนิยมสูงสุด
ZB.com ผู้ประกอบธุรกิจแพลตฟอร์มแลกเปลี่ยนสกุลเงินดิจิทัลอันดับหนึ่งของโลกเปิดตัวสาขา ZBThailand ในไทย หวังเจาะตลาดการลงทุนสินทรัพย์ดิจิทัล เล็งใช้เป็นเครือข่ายขยายฐานไปอาเซียน ตั้งเป้าเป็น 1 ใน 3 แพลตฟอร์มเทรดเงินดิจิทัลที่ได้รับความนิยมสูงสุดในไทย
18 พ.ค. 2561

นายเดวิด ลี ผู้ร่วมก่อตั้ง ZB.com ผู้ประกอบธุรกิจแพลตฟอร์มแลกเปลี่ยนสกุลเงินดิจิทัลอันดับหนึ่งของโลกจากประเทศจีน ซึ่งให้บริการซื้อขายแลกเปลี่ยนเงินตราต่างประเทศ แอพลิเคชันและเครื่องมือในการซื้อขายและติดตามสินทรัพย์ดิจิทัล ให้คำปรึกษาด้านการลงทุนในสถานการณ์ต่างๆ ให้คำปรึกษาในการระดมทุนผ่านตลาด Peer-to-Peer  รับฝากสินทรัพย์ดิจิทัล เปิดเผยว่า บริษัทได้เข้ามาเปิดสาขา ZB Thailand (ZBTH) ในประเทศไทยอย่างเต็มรูปแบบ เพื่อขยายธุรกิจแพลตฟอร์มการซื้อขายสกุลเงินดิจิทัลภายใต้ชื่อ ซีบี ดอทคอม
โดยมีเป้าหมายให้ประเทศไทยเป็นศูนย์กลางในการสร้างเครือข่ายซื้อขายสกุลเงินดิจิทัลที่พร้อมให้บริการด้านการลงทุนในสินทรัพย์ดิจิทัลที่ใหญ่ในสุดในภูมิภาคเอเชียตะวันออกเฉียงใต้ หรืออาเซียน
“ตลอดระยะเวลา 5 ปีที่ผ่านมานับตั้งแต่ซีบีก่อตั้งเมื่อปี 2556 เราได้พัฒนาแพลตฟอร์มการซื้อขายเงินสกุลดิจิทัลที่มีความทันสมัย สะดวก และปลอดภัยสำหรับผู้ใช้บริการทั่วทุกมุมโลก ปัจจุบันซีบีติดอันดับ 1 ใน 10 แพลตฟอร์มซื้อขายเงินสดุลดิจิทัลที่ได้รับความนิยมสูงสุดในโลก มีมูลค่าการทำธุรกรรมของเหรียญดิจิทัล EOS และเหรียญดิจิทัล BTS สูงที่สุดในโลก โดยมีฐานลูกค้ามากกว่า 3 ล้านราย”
สำหรับการดำเนินธุรกิจในประเทศไทยนั้น บริษัทตั้งเป้าที่จะเป็น 1 ใน 3 แพลตฟอร์มการซื้อขายเงินสกุลดิจิทัลที่ได้รับความนิยมสูงสุดในประเทศไทย ผ่านการพัฒนาแพลตฟอร์มที่ทันสมัยจากทีมงานด้านเทคนิคและการตลาดมืออาชีพของซีบี ซึ่งมั่นใจว่าตอบโจทย์ความต้องการ ทันสมัย สะดวกปลอดภัยและตรงกับไลฟ์สไตล์นักลงทุนในประเทศไทยและอาเซียน โดยคาดว่า ภายในปีนี้จะสร้างฐานลูกค้าในประเทศไทย และสร้างความประทับใจให้ลูกค้าได้มากที่สุด
“บริษัทมีแผนจะขยายตลาดแพลตฟอร์มการซื้อขายเงินสกุลดิจิทัลให้แพร่หลายมากขึ้นในประเทศไทย ผ่านการพัฒนาระบบแลกเปลี่ยนเงินสกุลดิจิทัล และบล็อกเชนให้มีความทันสมัย ควบคู่ไปกับการให้ความรู้ความเข้าใจเกี่ยวกับเทคโนโลยีบล็อกเชนและการลงทุนในสินทรัพย์ดิจิทัลแก่นักลงทุนไทย รวมทั้งสรรหากลยุทธ์หรือพันธมิตร เพื่อดึงดูดนักลงทุนต่างประเทศให้เข้ามาลงทุนในไทยเพิ่มมากขึ้น”
 
ด้าน นายชานนท์ สิมิวณิชย์ ประธานเจ้าหน้าที่ปฎิบัติการ ZBTH.com เปิดเผยว่า คริปโตนิสได้จับมือเป็นพันธมิตรกับซีบี ดอท คอม โดยมีจุดประสงค์เพื่อเผยแพร่ความรู้เกี่ยวกับการลงทุนในยุคดิจิทัล อาทิ การลงทุนผ่านบล็อกเชน การซื้อขายเงินสกุลดิจิทัล รวมทั้งเทคโนโลยีที่ช่วยในการลงทุน เช่น หุ่นยนต์ที่ปรึกษาการลงทุนแบบครบวงจร โดยมีเป้าหมายเพื่อให้นักลงทุนเข้าใจการลงทุนแบบใหม่ในยุคดิจิทัล สินทรัพย์และเงินตราดิจิทัลประเภทต่างๆ  และสามารถเลือกที่จะนำเทคโนโลยีเข้ามาช่วยให้การบริหารการลงทุนได้อย่างเหมาะสม ซึ่งนอกจากจะเป็น
ทั้งนี้ การช่วยให้ตลาดสินทรัพย์ดิจิทัลของไทยเติบโตและขยายฐานผู้ลงทุนในสินทรัพย์ดิจิทัลอีกทางหนึ่งแล้ว ยังถือเป็นสร้างภูมิคุ้มกันให้นักลงทุนทั้งรุ่นเก่าและรุ่นใหม่ รวมไปถึงประชาชนทั่วไปไม่ตกเป็นเหยื่อมิจชาชีพที่แฝงเข้ามาหากินกับความไม่รู้เรื่องการลงทุนในสินทรัพย์ดิจิทัลอีกด้วย
โดย ZBTH ได้ทำการเสนอขายไอซีโอเหรียญดิจิทัล TZB จำนวน 21 ล้านเหรียญจากจำนวนทั้งหมด 100 ล้านเหรียญ โดยเหรียญดังกล่าวจะสามารถใช้รับสิทธิพิเศษจากการเป็นสมาชิกของ ZBTH อาทิ เจ้าของบัญชีที่ทำการซื้อเหรียญดิจิทัล TZB ในช่วงไอซีโอจะได้รับการเลื่อนขั้นเป็น VIP และได้รับสิทธิพิเศษในการร่วมกิจกรรมต่างๆ ของ ZBTH รวมทั้ง ได้รับสติ๊กเกอร์ ZBTH เป็นของสมนาคุณ และยังได้รับสิทธิการจอดรถฟรีกับห้างสรรพสินค้าที่ร่วมรายการ
นอกจากนี้ ยังสามารถใช้เป็นส่วนลดในการชำระค่าบริการของโปรเจคที่ทาง ZBTH คัดเลือกได้ อาทิ เช่น สามารถใช้ได้กับห้างสรรพสินค้า ร้านอาหาร และแหล่งช้อปปิ้งทั่วไป รวมทั้งสามารถนำไปใช้ชำระค่าธรรมเนียมหรือค่าใช้จ่ายต่าง ๆ บนแพลตฟอร์ม ZBTH และชำระเงินบนระบบ ZBTH Credits card ได้ เช่น การขายเหรียญจากการขุดเหรียญดิจิทัล ค่าธรรมเนียมในการถอนเงิน รวมไปถึงสิทธิ์ส่วนลดต่าง ๆ อีกทั้งเหรียญ TZB ที่ผ่านการร่วมลงทุนจะนำมาใช้เป็นเงินสนับสนุนให้กับโปรเจคของสตาร์ทอัพในไทย เพื่อผลักดันโปรเจคให้มีคุณภาพ และมีการพัฒนาที่ดียิ่งขึ้น
ทั้งนี้ ล่าสุด ZBTH ได้เปิดตัวเหรียญดิจิทัล TZB เมื่อวันที่ 18 พฤษภาคมที่ผ่านมา โดยได้แจกเหรียญ TZB ให้แก่ผู้ลงทะเบียนและเข้าร่วมงาน ZBTH GRAND OPENING จำนวน 150 คน คนละ 10 TZB เพื่อใช้ในการซื้อสินค้าและบริการต่างๆ ตามสิทธิพิเศษของเหรียญที่กล่าวไว้ข้างต้น